prasangka babagan bulus kang ana ing pangimaman utawa mihrab Masjid Demak. Bulus iku kena diarani barang haram miturut ajaran Islam. Amarga bulus iku kewan kang bisa urip ana ing banyu lan dedaratan. Sejatine bulus ing Masjid Agung Demak nggambarake rong perkara. Sepisan, nggambarake kesucian (Bulus, Bu iku tegese lumebu, Lus iku tegese suci utawa alus. Kanti wewujudan bulus iku ateges sapa bae kang lumebu ing Masjid Demak kudu wis suci lan gelem nyucekake utawa mbersihake pamikir. Kaping pindo, nggambarake sifating Gusti Kang Maha Agung Maha Suci iku ora ana awale ora ana akhire. Ora ana akhire ya ora ana awale. Bulus iku nduweni raga bunder. Barang kang bunder iku ya ora ana awale ora ana akhire. Gusti kang Maha Agung Maha Suci iku ora ana awal ora ana akhire. Mangkono sing dikarepake mula aja nganti salah tampa. Sajroning agama Budha bulus iku dianggep kewan suci, mula anane bulus ana ing pengimamane Masjid Agung Demak bisa mikut atine para pawongan kang isih percaya marang agama sing biyen.